b'\n_START_ARTICLE_\nGrb Ob\xc4\x8dine Sredi\xc5\xa1\xc4\x8de ob Dravi\n_START_PARAGRAPH_\nGrb Ob\xc4\x8dine Sredi\xc5\xa1\xc4\x8de ob Dravi je upodobljen na \xc5\xa1\xc4\x8ditu, ki je razdeljen v dve polovici. \xc4\x8cez spodnjo, srebrno polovico je po\xc5\xa1evno potegnjen od desne na levo modri pram, v katerem sta dva srebrna kolobarja, dva srebrnasta kolobarja sta tudi pod pramom, eden pa nad pramom. Zgornja polovica \xc5\xa1\xc4\x8dita je modre barve in je vertikalno razdeljena z rde\xc4\x8dim pramom na dve enaki polovici. V vsaki polovici so narisani po trije zeleni topoli, nad njimi pa je narisana zvezda z osmimi kraki._NEWLINE_Najstare\xc5\xa1i odtis sredi\xc5\xa1kega grba izvira iz leta 1564. Vtisnjen je v zelenkasti pe\xc4\x8datni vosek, ki visi na svilnati, rde\xc4\x8de rumeni spleteni vrvici, s katero je se\xc5\xa1it zapisnik Cocljevih sredi\xc5\xa1kih posestev iz leta 1579.'